2011 september | Tinadalbøge.dk
Følg de fleste af mine blogindlæg på bloggens facebook-side	Følg bloggen – og de andre blogs du følger på bloglovin´	Fredagens frækkert :-)11	september 30, 2011 17 | Fredagens Frækkert Da jeg som helt ung blev uddannet dekoratør, lærte jeg at jeg aldrig måtte blande politik, religion eller sex ind i udstillingerne. De samme regler har jeg tænkt mig at køre videre her… Men det her foto (som jeg fandt på facebook i går) det er da så sødt at det næsten er stuerent.
Måske er det fotomanipulation – måske findes det in real life? Ligegyldigt hvad så vil jeg ønske dig en rigtig go´weekend. Kh Tina Fredagens Kreative Køkken1	september 30, 2011 10 | MADOPSKRIFTER Hvad med at lave en "smagsforstærker" til weekendens mad? Her ser du finthakket persille, rødløg, hvidløg, revet citronskræl og peber. Jeg kunne også have valgt alle mulige andre krydderurter, forårsløg, porre, peberrod, kapers, oliven osv. osv.
Sidst jeg lavede sådan en blanding, var fordi vi skulle have osso buco, og der passer det supergodt til. Men da der var en del tilbage røg det efterfølgende i en dressing, som drys på en sandwich og jeg æltede også noget med i en dej, så det blev til et skønt krydret flüte.
Så hvad med at lave din helt egen smagsforstærker og få sat lidt krydderi på den kommende weekend?
PS. Jeg bliver simpelthen nød til at vise "fredagens frækkert" senere i dag. Så nu er du advaret. kh Tina
Et skønt ØJEblik med snøvsen himself7	september 29, 2011 16 | KREA & DIY "Do It Yourself" Jeg fik lige lyst til lidt suppe til frokost. Måske fordi der ikke var alverden i køleskabet? Frem med diverse grøntsager og den skarpe kniv. Først en porre og derefter en enkelt pastinak. Af med toppen… og da jeg så skulle til at skære skrællen af, stod han bare der og kiggede op på mig. Snøvsen himself. Og han havde så meget udtryk at jeg blev nød til at lægge et par peberkorn på øjnene. I de store pupiller kunne jeg se en skæbnesvanger historie for snøvsen bad for sit liv. Men desværre… Han endte i gryden og han smagte fortræffeligt.
Det er nu lidt ærgerligt at mine børn er så store. Jeg må se om der ikke er nogen jeg kan passe engang i mellem KH Tina
PS. Hop ind på min facebook side her og deltag i konkurrencen om en bog. Jeg fejrer at siden har rundet de 550 likes. Du skal bare gætte på hvad snøvsen er lavet af.
OG NU HAR JEG TRUKKET EN VINDER… Da da da da… Vinderen blev: Betina Zachariasen
SKRIV EN MAIL TIL MIG MED DIN ADRESSE, SÅ POSTER JEG EN BOG TIL DIG I MORGEN En smuk perle af perler8	september 29, 2011 10 | KREA & DIY "Do It Yourself" Sidst jeg kiggede ind til Jigsaw fik jeg øjen på denne perle, som er sat sammen af mange perler. Jade, onyx og rød jade i et skønt miks.
Jeg mener den kostede 40 kr.
Jeg blev bare nød til at købe den smukke perle… Også selvom jeg nok aldrig kommer til at bruge den til andet end at kigge på.
Hvad med dig? Kommer du også til at købe noget engang i mellem, simpelthen bare fordi du ikke kan lade være?
Bar af gasbeton Formland # 44	september 28, 2011 17 | KREA & DIY "Do It Yourself" Billedet her er taget på trendspotter Anette Eckmanns område på Formland-messen. Jeg er ubetinget vild med stilen, simpelthen fordi de er gode til at bruge gamle kendte materialer på nye rå måder. Se blot gasbetonen her. Jeg siger ikke at man skal have det inde i stuen. Men på en messestand, på en sej café eller som udekøkken el.l. er det da super cool. Her kan du se mere om Eckmann ALive Studio.
PS. Beklager billedkvaliteten.
Hvad med dig? har du set gasbeton (eller andre rå materialer) brugt på seje måder?
Champagne-billedkunst finale7	september 28, 2011 11 | KREA & DIY "Do It Yourself" Nu skal du se hvad jeg fik ud af at lege med stativer fra tre champagnepropper…
Jeg har brugt følgende: Stativer fra champagnepropper, lidt bonzaitråd (blødt alu-tråd), lidt neon-farvet liner, alm. hvid lim, køkkenrulle, små malerplader (kunne ha´været pap fra en papkasse), en hammer og peberkorn til øjne. Jeg smurte lim ud over pladen og lagde køkkenrulle/toiletpapir ovenpå. Lidt efter kunne jeg trække de øverste lag af. Bankede stativerne flade. Bandt et stykke bonzaitråd fast to steder og bankede også det fladt. Limede det på pladen. Fandt et passende sted at lime øjnene fast for til sidst at afslutte med lige lidt neonfarvede detaljer. Se bl.a. hvordan det ene stativ blev rusten og hvad jeg ellers har gjort her og her. Fif og Fiduser til Festen – hold en festlig tale på vers…12	september 27, 2011 21 | FIF TIL FESTEN Her får du en tale som jeg har fyret af rigtig mange gange. Det er en tale, hvor du starter med at give den der skal fejres en pakke. Inden modtageren får åbnet pakken begynder du at sige det første vers:
En pakke er kommet med posten i dag
Her står ikke på hvem pakken skal ha´
Så vi må prøve at hjælpe hinanden
med i selskabet at finde ejermanden
Herefter går pakken på omgang til damen med de flotteste ben, manden med den største vom osv. Naturligvis kun positive ting til kvinderne og knap så flatterende ting for mændene.
Jeg har tit haft indslaget og en pakke med i tasken. Hvis det er passende fyrer jeg det af, og hvis der har været 100 ting så lader jeg det blive i tasken. Den virker både til en konfirmation, en 30 års fødselsdag, til et sølvbryllup og endda til en 80 års fødselsdag.
Det er ikke en jeg selv har digtet… Og det er nok 15 år siden jeg brugte den første gang.
Du finder resten af teksten her. Rigtig go´ fest – kærlig hilsen Tina
Efterårsferie med grydesvampe-krea-kunst3	september 27, 2011 10 | KREA & DIY "Do It Yourself" Jeg ved godt at jeg er lidt anderledes… Hvem andre end mig kan blive helt høj over at finde en pakke grydesvampe i ekstra klare farver?
Efterårsferien står for døren og der er mange timer hvor man f.eks. kan krea-hygge. Hvis man befinder sig i et sommerhus uden mange remedier, så er det da skønt at SPAR har en pakke grydesvampe i stærke farver, kiosken har dem i mere dæmpede farver, og tankstationen har den i en hel tredje nuance. Da de ikke koster en formue, kan en del af projektet netop være at finde dem i de forskellige butikker. Husk at medbringe almindelig hvid lim eller en limpistol, en saks og en god mængde fri fantasi.
Her kan du finde min DIY med grydesvampe
Go´fornøjelse – Kærlig hilsen Tina
Tip: Du kan sagtens bruge brugte vaskede svampe. De får en anden struktur og farve af en tur i vaskemaskinen.
En taburet til 59.- med mange funktioner10	september 26, 2011 9 | BOLIGINDRETNING Tænk sig at man for bare 59 kr kan få en taburet i massiv fyrretræ… Den kan bruges til at sidde på, som sidebord, natbord, til en stor plante og til alverdens andre formål. Taburetten kan bruges som den er. Den kan males sort som her på billedet, og selvfølgelig kan du også male eller bejse den i en mere farverig udgave. Den er også oplagt til at lave decoupage på…. Måske så du rokokko-kommoderne der havde fået en gang Anders And blade? Her finder du en let DIY til decoupage.
Men hvem mon kalder en taburet for ODDVAR og sælger den til 59.-?
Naturligvis er det IKEA… Hvem ellers gør den slags til de priser?
Klik her og se en oversigt over alle blogindlæg med idéer til boligen – ude som inde. YES! Foredrag og stand på Kreative Dage med Karen Klarbæk4	september 25, 2011 16 | DIVERSE Det er da for stort De sidste to år har jeg haft en stand på Messen "Kreative Dage" i Fredericia. Og jeg har holdt foredrag for en masse mennesker der var interesseret i at få nogle af mine nye, skæve, sjove, flotte, lette og skøre kreative påfund. I år er jeg så heldig, at jeg skal have selskab af superblogger Karen Klarbæk. Vi skal både have en stand sammen (hvor du kan komme forbi og hilse på) – og vi skal også holde foredrag sammen, hvor vi lover at give den "en på opleveren".
Du kan se på Karen Klarbæks blog at hun både forstår at fange tidens trend, og samtidig få det omsat i kreative projekter der er til at gå til … Og jeg er sikker på at der kommer noget helt unikt ud af at mikse "Karens Kreative Univers" og mine "Kreative Påfund".
Så lige nu sidder jeg her hos Karen og holder et planlægningsmøde, og jeg håber selvfølgelig at du også synes vores planer lyder spændende… Kærlig hilsen Tina
PS. Kreative Dage i Fredericia er d. 28. -29. og 30. okt.
PPS. Du kan stadigvæk deltage i min giveaway med 4 præmier. Hovedpræmien er en elefant fra bObles.
Idéer udtænkes til dagens spændende møde…2	september 25, 2011 11 | DIVERSE Jeg har lige været en tur på stranden. Wauw! Hvor er det sensommervejr bare skønt… Jeg gik og udtænkte idéer til det møde jeg skal have i eftermiddag med en "Super-Blogger-Krea-Søster". Vi har store planer og da de skal føres ud i livet om en månedstid, har vi travlt med alle de spændende forberedelser. Hvis du har lyst kan du klikke ind senere i dag, for der åbner jeg "boxen" og fortæller dig om det spændnede indhold.
Jeg fangede forresten lige et foto af en rigtig FAR-BARN-OPLEVELSE…
En far med to børn. Hvert barn have en pose i hånden og de var helt fordybet i at finde flotte sten, muslingeskaller, tanglopper og alt muligt andet godt. I min verden er den slags oplevelser guld værd.
Glæder mig til i eftermiddag Kærlig hilsen Tina
Farverig designerlampe af gamle børneklodser3	september 24, 2011 10 | BOLIGINDRETNING Frem med et par gamle træklodser, bor hul igennem og træk dem på en ledning. Vupti – så har du en designerlampe. Forudsat at der er en lampe i den anden ende altså. På billedet her er det en lampe købt på et loppemarked og spraymalet mat sort. Idéen er desværre ikke min egen. Den kommer fra Eva Stæhr der er Lørdagsgæst her i dag. Du kan finde billedet og Evas tekst her. Du kan jo få ledninger med stof på i en masse flotte farver. Måske en detalje der kunne gøre lampen endnu mere speciel? Dejlig lørdag – kærlig hilsen Tina
Tinas*Tun*Special6	september 23, 2011 9 | MADOPSKRIFTER I lørdags viste jeg to slags tapas som jeg havde lavet til min søsters fødselsdagsfest. Der kom et par kommentarer, både her og på facebook, hvor søde læsere efterlyste en opskrift. Den ene af dem kommer her, og jeg kalder den lille anretning for Tinas Tun Special.
Champagne-prop-"kunst" #23	september 22, 2011 15 | KREA & DIY "Do It Yourself" Her ser du næste step i min fortolkning af champange-prop-stativer Jeg har valgt at udsætte dem for en grim hammer, og efter nogle tæsk så de sådan her ud.
Et tredie stativ kom i et lille vandbad med eddike og salt og hurtigt voksede rusten frem. Måske lader jeg noget køkkenrulle indgå i de små "værker". For udover to "krea-ting" må jeg selvfølgelig kun bruge ting du har lige ved hånden.